《答陈君佐戏吟》
宋代·孔平仲

与君居两邦，如隔万里道。相从得旬日，所恨太不早。

清谈已解忧，大笑时绝倒。赠我以古风，应手拾瑰宝。

间亦藏戏言，顾我欲高蹈。答之以不答，羡子富文藻。

沧溟在人外，中有群仙岛。相约逍遥游，餐霞食瑶草。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。